
Elfen 2
Drwy gyfrnwg yr aseiniad yma, byddaf yn adfyfrio’n feirniadol ar y camau gweithredu, yr effaith a’r sylfaen i benderfyniadau a welir yng nghynllun datblygu Ysgol A .Tra ar leoliad Profiad Addysgu Proffesiynol (PAP), cefais gyfarfod gyda phennaeth Ysgol A i drafod y Cynllun Datblygu Ysgol (CDY). Mae pedwar blaenoriaeth yn eu CDY, gan gynnwys codi safonau, parhau i baratoi eu cwricwlwm a hefyd parhau i ddatblygu eu cwricwlwm lles. Yn dilyn dadansoddi ac edrych yn fanwl ar y CDY, penderfynwyd ffocysu ar y  flaenoriaeth safonau, sydd yn canolbwyntio ar godi safonau llafaredd y dysgwyr yn y Gymraeg ac o ganlyniad gwella safon gwaith ysgrifenedig y dysgwyr. Lleolir Ysgol A ar gyrion tref fechan, ac mae 216 o ddisgyblion ar y gofrestr. Gweler bod 5% o’r disgyblion hyn yn gymwys am brydau ysgol am ddim (Llywodraeth Cymru, 2019), a daw tua 60% o’r disgyblion o gartrefi ble siaredir y Gymraeg (Estyn,2014).  
Mae addysg yng Nghymru yn newid, a hynny drwy gyfrwng y Cwricwlwm i Gymru, sydd yn dod yn statudol mewn ysgolion ym mis Medi 2022. O ganlyniad, mae angen i ysgolion newid ac addasu, drwy greu CDY sydd yn adlewyrchu y newidiadau yn y Cwricwlwm yn ogystal â deddfwriaethau eraill sydd yn newid megis y Ddeddf Anghenion Dysgu Ychwanegol(ADY) yng Nghymru. Nodwyd bod nifer o resymau  pam bod ysgolion angen newid ym Mhrydain. Un rheswm yw bod llawer gormod o ddysgwyr yn methu o fewn addysg, yn gadael addysg yn gynnar, neu’n syml wedi diflasu a ddim yn cael eu hysbrydoli (Thompson,2010). O ganlyniad felly, mae ysgolion yn mynd ati i hunanwerthuso a chreu CDY penodol. Nodir bod prosesau hunanwerthuso o fewn ysgolion yn rhan greiddiol i ddatblygu addysg o’r radd flaenaf yng Nghymru (Llywodraeth Cymru,2021a). Datblygwyd fframwaith gwella ysgolion gan Lywodraeth Cymru, yn dilyn beirniadaeth a roddwyd  gan yr arolygiaeth Estyn; mae hunanwerthuso yn agwedd ar arweinyddiaeth ble mae ysgolion angen gwella arno ar hyn o bryd (Llywodraeth Cymru, 2021b). Sicrheir gwaith hunanwerthuso effeithiol drwy ddeialog broffesiynol  rhwng awdurdodau lleol, ysgolion, consortia rhanbarthol a hefyd awdurodau esgobaethol, lle’n berthnasol. Drwy gyfrnwg y trafodaethau yma, byddent yn dod i gytundeb ar flaenoriaethau gwella ysgolion a’r cymorth fydd ar gael iddynt (Llywodaeth Cymru, 2021b). olion yn datblygu, yn gwella ac yn dysgu yn gyson, drwy alluogi newidiadau drwy gyfrwng y CDY. Nod bob CDY yw i wella profiadau dysgu a deilliannu dysgu pob dysgwr yn yr ysgol (Llywodraeth Cymru,2017a). Dylai bob ysgol sicrhau hyn drwy gynnwys bob aelod o staff yn y broses o ddatblygu a gwireddu gweledigaeth yr ysgol, yn ogystal â chynnwys y rhieni/gofalwyr a’r gymuned leol yn y broses honno (Llywodraeth Cymru, 2017a). Un ffordd o fynd ati i hunan werthuso safonau mewn ysgolion yw i gasglu data, a’i ddadansoddi yn fanwl ac yn ofalus (Schmoker,2003). Yn dilyn dadansoddi’r data o fewn yr ysgol, nodir bod angen creu targedau cyrrhaeddadwy, gan nodi dyddiadau penodol ar eu cyfer. Awgryma ymchwil mai dyma yw’r weithred fwyaf gwerthfawr o’r CDY (Little,1987). Credir bod data asesu ffurfiannol yn ffordd effeithiol iawn o fesur cynnydd, am fod athrawon yn gallu gweld cynnydd neu ddatblgiad yn gyson, sydd yn rhan annatod o lwyddiant mewn unrhyw ysgol (Schmoker,2003). 
Y flaenoriaeth a ddewiswyd fel ffocws ar gyfer yr aseiniad yw’r flaenoriaeth codi safonau, yn benodol mewn sgiliau llafaredd ac ysgrifennu yn y Gymraeg. Adnabyddir Estyn nad yw rhai o ddisgyblion ysgolion Cymru yn datblygu eu medrau a’u sgiliau llafar hyd eithaf eu gallu (Llywodraeth Cymru,2018). O ganlyniad, gwelir ysgol A yr angen i weithio ar hyn, gan osod blaenoriaeth penodedig i godi safonau llafar Cymraeg y dygswyr. Mae sicrhau sgiliau llafar da yn sylfaen gadarn i wella a datblygu sgiliau darllen ac ysgrifennu dysgwyr o fewn yr iaith (Temizkahn,2009). Mae’r gallu i wrando yn astud,  siarad yn eglur ac yn ddealladwy, neu gyfathrebu yn ddieriau yn sgiliau hanfodol er mwyn dysgu, datblygu a byw bywyd yn gyffredinol (Donaldson,2015). Gwelir bod buddiannu i les disgyblion, pan mae ganddynt y medrau i fynegi eu hunain ar lafar, drwy rhannu problemau a meddyliau sydd ganddynt (Mercer et al, 2018). Cadarnhawyd y safbwynt yma gan Van Oers et al (2008), wrth iddo egluro bod ymchwil yn nodi pwysigrwydd llafaredd a siarad o fewn addysg a’r effaith gadarnhaol y caiff hyn ar ddatblygiad gwybyddol a chymdeithasol y dysgwyr. Mynegwyd y cysyniad yma yn wreiddiol gan Vygotsky (1962) a gydnabyddir bwysigrwydd cyfathrebu rhyngbersonol yn natblygiad gwybyddol plentyn. Fel llawer o alluoedd, mae datblygiad ieithyddol yn ddibynnol ar safon y profiadau y mae’r unigolyn yn ei gael (Mercer et al,2018).  Dangosai ymchwil bod safon a nifer y sgyrsiau y mae dysgwyr cyn oed ysgol yn eu cael yn ragolwg cadarn o gyrhaeddiad academaidd y dysgwr erbyn oed uwchradd (Goswami a Bryant,2007). Erbyn hyn, mae ymchwil helaeth yn profi’r effaith y mae safon llafaredd plentyn yn ei gael ar wahanol agweddau o’i fywyd; gwybyddol, cymdeithasol ac emosiynol. Caiff sgiliau llafaredd effaith hynod gadarhaol ar sgiliau llythrennedd dysgwyr, wrth i athrawon sicrhau cyfleoedd cyson o fewn y gwersi i ymarfer a datblygu sgiliau llafar.  O ganlynaid gwelir gwelliant yn safon gwaith ysgrifenedig y dysgwyr (Maxwell et al 2015). Mae sgiliau llafar effeithiol hefyd yn cael effaith ar hunan hyder a hunan werth y dysgwr yn ôl OFSTED (2010). Yn ddiddorol, drwy sicrhau sgiliau llafar effeithiol caiff effaith gadarnhaol ar allu yr unigolyn i oresgyn anfanteision cymdeithasol (The Communication Trust,2013). Gan ystyried yr holl fuddiannau sydd i sgiliau llafaredd o safon, mae’n anffodus bod safon sgiliau llafaredd dysgwyr Cymru yn gymharol is na’u safon ysgrifennu, ac hefyd yn cael llai o sylw o ran gwersi a hefyd asesiadau (Millard a Menzies,2016). Ar un llaw mae’n hynod bryderus bod canlyniadau bywyd unigolyn yn ddibynnol ar y fynediad a gaiff at wersi a cael ei drochi mewn iaith. Wedi dweud hyn, mae’n galonogol bod gan athrawon ac ysgolion gymaint o ddylanwad ar lwyddiant a dyfodol yr unigolyn, ac o ganlyniad gallant  sicrahu’r sylfaeni gorau posib o ran addysg ac yn benodol eu sgiliau llafar a llafaredd (Mercer et al, 2018). 
Dylai ysgolion osod targedau heriol ond realistig yn y CDY (Llywodraeth Cymru,2014a). Dylai nodi sut y bydd yr ysgol yn mynd ati i weithio ar a datblygu’r blaenoriaethau; drwy osod Meini Prawf Llwyddiant, ac hefyd sicrhau y gellir gwerthuso yn erbyn y Meini Prawf hwnnw (Llywodraeth Cymru,2014a).  Mae’n hanfodol bod yr ysgol yn cynnwys manylion clir am atebolrwydd, camau gweithredu, amerlenni a chyfrifoldebau er mwyn osgoi dyblygu ac unrhyw ddryswch o fewn yr ysgol (Llywodraeth Cymru,2014a). Yng nghynllun gweithredu’ Ysgol  A ceir nifer o bwyntiau gweithredu ar gyfer diben yr aseiniad yma byddaf yn canolbwyntio ar rhai ohonynt. Y cyntaf yw bod yr ysgol am fynd ati i asesu a gwneud arsylwadau gan ddefnyddio sgrinio chatt ac offer sgrinio ymwybyddiaeth ffonolegol.  Noda Robins (2014), bod defnyddio’r strategaeth o sgrinio Chatt i asesu dysgwyr yn ffordd effeithiol iawn o bennu ble mae’r dysgwyr arni yn gyson, ac ei fod yn ffordd effiethiol o fesur cynnydd.  Un beirniadaeth o’r math yma o sgrinio yw nad yw’n mesur gallu’r dysgwyr i gynnal trfodaethau a sgiliau llafar, ond yn hytrach eu gallu i ddarllen. Gan gofio mai llafaredd yw y flaenoriaeth yn y CDY, teimlaf y dylid fabwysiadau strategath sydd yn mesur cynnydd a gallu’r dysgwyr i gynnal sgyrsiau. Yr ail bwynt gweithredu yw sefydlu grwpiau adennill neu ‘dal i fyny ar draws yr ysgol gan ddefnyddio strategaethau darllen cilyddol, tric a chlic a Chatt. Mae darllen cilyddol yn ffordd dda o gael y dysgwyr i gyd weithio, ac yn gyfle da iddynt weithio â disgyblion sydd yn gweithio ar yr un lefel â hwy (Vass et al, 2008). Nodwyd hefyd bod buddiannau llesol o ddarllen cilyddol, am fod y disgyblion ync ael amser i ffwrdd o’r dosbarth ac yn cyd ddarllen gydag oelion a chyd ddisgyblion. Bydd cynnydd y disgyblion yn cael eu hadolygu yn dymhorol gan gynnwys disgyblion sydd yn agored i niwed. 
Nodir gan Lywodraeth Cymru (2017b) bod y blynyddoedd cynnar yn chwarae rhan hanfodol ym mharhad yr iaith Gymraeg, a’r targed o gyrraedd miliwn o siaradwyr Cymraeg erbyn y flwyddyn 2050. Wedi i mi gael cyyfarfod gyda’r pennaeth, nodwyd bod hyn yn un ffactor amlwg ym mhenderfyniad yr ysgol i flaenoriaethu datblygu sgiliau llafar Cymraeg yr ysgol. Mae plant yn datblygu drwy gyfathrebu gyda phobl arwyddocaol yn eu bywydau gan gynnwys eu cyfoedion (Rogoff et al,2018). O ganlyniad i COVID-19, nid oedd plant yn cael cyfathrebu ac ymwneud â gwahanol bobl na chwaith gyda’u cyfoedion oherywdd cyfyngiadau cenedlaethol (Cameron a Tenenbaum,2020). O ganlyniad fe welodd Ysgol A ddirywiad yn safon sgiliau llafar Cymraeg eu dysgwyrm ac felly; teimlir ei fod yn hanfodol eu bod yn gosod hyn fel blaenoriaeth yn eu CDY. Ffordd arall y gall ysgolion hunan werthuso yw drwy gymharu eu hunain , gan ddefnyddio ystod o ddata meincnodi ble y gall yr ysgol edrych ar ble maen nhw’n sefyll o gymahru â ysgolion tebyg (Llywodraeth Cymru,2014a). Er mwyn hunan werthuso yn effeithiol dadansoddir ddata ansoddol;adroddiadau, a hefyd data meintiol; canlyniadau profion a dogfennau ar safonau ysgolion. (Llywodraeth Cymru,2014a). Nodir Estyn dri chwestiwn y dylai ysgolion eu hateb wrth hunanwerthuso sef;’ Pa mor dda yr ydym yn gwneud?’ ‘Sut ydym yn gwybod?’ a ‘Sut gallwn ni wella pethau ymhellach?’. (Estyn,2020). Yn dilyn cynnal proses o hunanwerthuso gonest a chadarn, fe amlygir meysydd datblygu sydd wedyn yn cael eu blaeoriaethu o fewn y CDY (Llywodraeth Cymru,2014a). 
Er mwyn i’r broses o lunio CDY fod yn effeithiol, dylai gynnwys holl staff yr ysgol; er mwyn sicrhau bod pob aelod o staff yn gweithio tuag at yr un diben sef datblygu a gwella ar y blaenoriaethau o fewn y CDY (Llywodraeth Cymru,2014a). Dylid gynnwys hefyd rieni/gofalwyr, y gymuned, a’r awdurodod lleol yn y CDY er mwyn sicrhau bod yr ysgol yn cael safbwyntiau pob rhanddeiliad sydd yn ymwneud â’r ysgol (Llywodraeth Cymru,2014a). Nid oes llawer o gysylltiadau gyda’r gymuned o fewn CDY Ysgol A ar gyfer y flaenoriaeth hon. Yn sicr bydd buddiannau o wneud hyn gan ddefnyddio theori Bronfenbrenner (1974) fel sail o dystiolaeth, sef  bod cysylltiadau gyda’r gymuned yn effeithio’n gadarnhaol ar ddatblygiad y plentyn. Yn y CDY, dylai  cynnwys gwybodaeth am grantiau a sut y defnyddir rhain o fewn yr ysgol.  Er enghraifft  er mwyn gwireddu blaenoriaeth llafar Ysgol A, maent yn defnyddio grant adfer gan y Llywodraeth sydd yn cefnogi ysgolion i ddad-wneud sgil effeithiau negyddol COVID-19. Aiff Ysgol A ati i ddefnyddio’r grant drwy gefnogi cymhorthydd  ychwanegol i gefnogi dysgwyr sydd wedi cael eu dal yn ôl gan gyfyngiadau COVID-19. Cyflogir yr unigolyn i weithio gyda disgyblion blynyddoedd 5 a 6 yn benodol i wella eu sgiliau darllen. Credaf yn bersonol y dylai’r ysgol fod wedi defnyddio’r arian yma  er mwyn cyflogi Cymhorthydd Cynorthwyol ELSA ar gyfer yr ysgol i godi safonau llythrennedd ac emosiynol y disgyblion, gan fy mod yn teimlo bod hyn wedi bod yn broblem tra ar fy lleoliad PAP yno. 
Cyn mynd ati i flaenoriaethu llafaredd y Gymraeg cynhaliodd Ysgol A asesiadau ar eu disgyblion er mwyn monitro, casglu data a hunan werthuso. Defnyddiwyd meddalweddau fel Tric a Chlic, Sgrinio, Chat a hefyd Llythrennau a Synau. Mae sgrinio fel hyn yn  ffordd hynod effeithiol o gasglu  data teg, sydd yn profi’r dysgwyr i gyd yn yr un modd, ac felly yn casglu data defnyddiol at ddibenion hunan werthuso ysgolion (Frankenburg,1971). Mae llawer o ddadlau ynghylch y modd yma o asesu sef profion safonedig o fewn y byd addysg. Dadleua rhai ei fod yn fodd llwyddiannus o fesur cynnydd dysgwyr, ac hefyd yn ddibynadwy (Kellehgan, 2012). Mae rhai yn gweld bod llawer o fuddiannau i athrawon ac i ddysgwyr yn y ffordd yma o asesu wrth i athrawon allu defnyddio’r canlyniadau i gynllunio gwersi fydd yn ffocysu ar y meysydd sydd angen eu datblygu, ac hefyd yn cynllunio’r cymorth angenrheidiol sydd angen ar y dysgwyr i ddatblygu ymhellach (Bloom,1969). Dadleua eraill bod profion safonedig yn un math o brawf sydd yn cael ei roi i bob mathau o ddysgwyr a phlant, ac felly yn honni nad yw’n deg bod profion yn cael eu gwahaniaethu yn unol ag anghenion y dysgwyr yn ungiol (Rear,2018). O ganlyniad felly, gall Ysgol A, er mwyn gwella ar y modd y maent yn asesu dysgwyr, sicrhau eu bod yn defnyddio gwahanol fathau o brofion/aseisadau i nodi cynnydd y dysgwyr. Gwneir hyn gan ddefnyddio strategaethau y gellid eu gwahanaiethu a’u newid i ddiwallu angehneion y dysgwyr i gyd. 
Un strategaeth a ddefnyddiodd Ysgol A yn rhan o’r CDY oedd i gyflogi cymhorthydd  ychwaegol er mwyn gweithio’n agos gyda dysgwyr blynyddoedd 5a6 i wrando arnynt yn darllen. Yn sicr mae gwella sgiliau darllen dysgwyr yn hanfodol ac yn sgil greiddiol i ddatblygu o fewn yr iaith. Wedi dweud hyn, credaf y gall yr ysgol fod wedi defnyddio’r arian er mwyn mabwysiadu cynllun fel ‘Cynllun Clonc’, sydd yn rhoi sgilau llafar y dysgwyr ar waith yn ddyddiol, ac yn hybu cywirdeb ieithyddol tra mae’r dysgwyr yn cymryd rhan mewn gweithgareddau hwyliog. Efallai hefyd, y gallent  fod wedi rhyddhau un athro sydd ag arbenigedd mewn gramadeg a sgiliau llafaredd er mwyn cynnal y sesiynau yma o fewn pob dosbarth Cyfnod Allweddol 2 yr ysgol.  
Nodir yn CDY Ysgol A, eu bod yn gweithio gyda’r rhieni drwy gofnodion darllen, llyfrynnau gwaith cartref digidol ac annog y plant i wylio rhaglenni teledu Cymraeg. Yn ystod fy nghyfnod yn yr ysgol, nid oedd y dysgwyr yn cael llawer o gyfleoedd i wethfawrogi cyfryngau digidol yn y Gymraeg. Teimlaf y gellir rhoi mwy o gyfleoedd i’r dysgwyr i wylio rhaglenni newyddion S4C fel ‘Ffeil’, neu raglenni opera sebon fel  ‘Rownd a Rownd’.  Busasai hyn wedi rhoi cyd-destun gwahanol i’r iaith a ddim yn gwneud i’r dysgwyr ddeall bod y Gymraeg yn cael ei defnyddio yn ehangach na iaith sy’n cael ei defnyddio yn yr ysgol yn unig.  
Trwy gyfrwng yr aseiniad yma, rwyf wedi datblygu ac ehangu fy ngwybodaeth yn helaeth am y broses mae ysgolion yn gorfod ei ddilyn  er mwyn datblygu CDY effeithiol. Un pwynt wnaeth fy synnu oedd bod deddfwriaeth yn bodoli oedd yn ei gwneud yn anghenrheidiol i bob ysgol orfod sicrhau bod ganddynt Gynllun Datblygu Ysgolion mewn lle.  Mae’n broses hirfaith sydd yn gofyn am lawer iawn o wybodaeth a pharatoadau gan bob aelod o staff yn yr ysgol. Teimlaf mai un o’r prif egwyddorion rwyf  wedi ei ddysgu yw bod rôl pob aelod o staff yn y CDY yn allweddol.  Sylweddolaf ei bod yn hanfodol i mi fel darpar athrawes i ymgyfarwyddo gyda’r broses, ac hefyd i adnabod bwysigrwydd fy rôl i o fewn CDY fy ysgol er mwyn i mi fedru cyfrannu’n bositif  i‘r cynllun yn y dyfodol. Drwy gwblhau’r ymchwil yma, rwyf wedi datblygu nifer o’r Safonau Proffesiynol gan gynnwys ‘cefnogi rolau arweinyddol ffurfiol’, am fy mod wedi ymchwilio i brosesau y buasai arweinyddion o fewn yr ysgol yn eu dilyn. Teimlaf fy mod wedi gwella fy nealltwriaeth o un elfen benodol o arweinyddiaeth mewn ysgol, ac wedi gwella fy nealltwriaeth o flaenoriaethau ysgol a sut y mae mynd ati i greu CDY. 

